ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1421 

2 Δεκεμβρίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης Ε=65,000 στρ. στη 
θέση Κηρύκιον όρος περκρ. Κοιν. Τανάγρας Ν. Βοι¬ 


ωτίας.. 1 

Κήρυξη αναδασωτέας έκτασης (δάσος) 1,110 στρ. στη 
θέση Καλιμάνι περιφέρειας κοινότητας Μαλεσίνας 
Ν. Φθ/δος. 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης στο Βόλο, για την 
ανέγερση εργατικών κατοικιών, υπέρ και με δαπάνη 
του Οργανισμού Στεγαστικής Αποκατάστασης Ερ¬ 
γαζομένων. 3 

Κήρυξη αναγκαστικής απαλλοτρίωσης ακινήτων για την 
κατασκευή της Περιμετρικής οδού Καβάλας (κόμ¬ 
βος Γ ηροκομείου) από Χθ 0+200 μέχρι Χθ 2+450. 4 

Κήρυξη αναγκαστικής απαλλοτρίωσης αγροτεμαχίων 


για την κατασκευή της οδού Μυλοχωρίου Πλαγιάς Ν. 

Κιλκίς. 5 

Αναγκαστική απαλλοτρίωση έκτασης στην περιοχή 
Ψηλό Αλώνι της Κοινότητας Αμπέλου Σάμου για τις 
ανάγκες της Πολεμικής Αεροπορίας. 6 


ΑΝΑΚΟΙΝΩΣΕΙΣ 

Ειδοποίηση για την παρακατάθεση που έγινε στο Τα¬ 
μείο Παρακ/κών και Δανείων για αναγκαστική απαλ¬ 
λοτρίωση αγροτικού ακινήτου, εκτάσεως (3.205,5) 
τ.μ. κειμένου στη θέση Αγιωρη (Αγ. Γεώργιος) της 
κτηματικής περιφέρειας Στεφανίου Κορινθίας. ... 7 

Ανακοίνωση παρακατάθεσης αποζημίωσης από απαλ¬ 
λοτρίωση ακινήτου στην περιοχή Αμπελάκια Δήμου 
Αλίμου για την ανέγερση του Β' Κρατικού Παιδικού 
Σταθμού. 8 

ΠΟΛΕΟΔΟΜΙΑ 

ΑΠΟΦΑΣΕΙΣ 

Παράταση αναστολής χορήγησης οικ. αδειών στα Ο.Τ. 

27, 28, 29 και Β.Α. Τμήμα του Ο.Τ. 16, Τομέας 97, 
του Δήμου Γαλατσίου Αττικής.. 9 


Μη τροποποίηση εγκεκριμένου ρυμοτομικού σχεδίου 
οικισμού Πελαργού Ν. Φλώρινας, για κατάργηση 


οδού.10 

Μη τροποποίηση εγκεκριμένου ρυμοτομικού σχεδίου 
οικισμού Τριποτάμου Ν. Φλώρινας, για μείωση πλά¬ 
τους οδού. 11 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 1112692/6696/0010/ 
9.9.1993 απόφαση των Υπουργών Οικονομικών και 
Βιομηχανίας, Ενέργειας και Τεχνολογίας.12 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1594 ( 1 ) 

Κήρυξη αναδασωτέας έκτασης Ε=65,000 στρ. στη θέση 
Κηρύκιον όρος περιφ. Κοιν. Τανάγρας Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγμα¬ 
τος της Χώρας. 

2. Τις διατάξεις των άρθρων 41 §1' και 38 §1' του Ν. 
998/79 «Περί προστασίας των δασών κ.λπ.». 

3. Τις σχετικές διατάξεις των Π.Δ. «Περί μεταβίβασης 
αρμοδιοτήτων του Υπ. Γεωργίας κ.λπ.». 

4. Τις αριθ. 160417/1180/8.7.80 και 182447/3049/ 
24.9.80 διαταγές του Υπουργείου Γεωργίας. 

5. Την αριθ. 3846/2.11.1993 πρόταση του Δασαρχείου 
θηβών για κήρυξη ως αναδασωτέας της αναφερομένης 
στο θέμα έκτασης που καλυπτόταν από δασική βλάστηση 
αειφύλλων πλατυφύλλων (πουρνάρια κ.λπ.) και καταστρά¬ 
φηκε από πυρκαίά στις 31.10.1993. 

6. Την ανάγκη προστασίας της έκτασης και επανεγκα- 
τάστασης της δασικής βλάστησης, αποφασίζουμε: 

Κηρύσσουμε αναδασωτέα με σκοπό τη διατήρηση του 
δασικού χαρακτήρα, την προστασία και αποκατάσταση 
της δασικής βλάστησης με φυσική αναγέννηση, τη δημό¬ 
σια δασική έκταση, Ε=65,000 στρ. που κάηκε στις 
31.10.1993 και βρίσκεται στη θέση «Κηρύκιον Όρος» πε- 
ριφ. Κοιν. Τανάγρας - Βοιωτίας, προσδιορίζεται δε από τα 
στοιχεία της περιμέτρου Α-Β-Γ-Δ-Ε-Ζ-Η-Ακαι 
γραμμοσκιάς, όπως φαίνεται στο συνημμένο απόσπασμα . 

χάρτη με κλίμακα 1:20.000, που αποτελεί αναπόσπαστο 
μέρος της απόφασης αυτής και έχει όρια: 

Βόρεια: Αγροτικές εκτάσεις. 

Νότια: Δημόσια δασική έκταση. 

Ανατολικά: Δημόσια δασική έκταση και αγροτικές εκτά¬ 
σεις. 

Δυτικά: Δημόσια δασική έκταση. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 11 Νοεμβρίου 1993 

Ο Νομάρχης 
ΣΠ. ΚΩΤΣΙΑΣ 

Αριθ. 3750 (2) 

Κήρυξη αναδασωτέας έκτασης (δάσος) 1,110 στρ. στη 
θέση Καλιμάνι περιφέρειας κοινότητας Μαλεσίνας Ν. 

Φθ/δος. 

Ο ΝΟΜΑΡΧΗΣ ΦΘΙΩΤΙΔΟΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκε- 
ντρώσεως, όπως τροποποιήθηκε και συμπληρώθηκε με¬ 
ταγενέστερα με το Ν.Δ. 532/75. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
Δασών κ.λπ.» και ειδικότερα: α) του άρθρου 41 παρ. 1, β) 
του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την 3270/8.11.1993 πρόταση του Δασαρχείου Ατα¬ 
λάντης με την οποία προτείνεται η κήρυξη της έκτασης 
που αναφέρεται στο θέμα ως αναδασωτέας. 

6. Την 22961/85 απόφαση του Νομάρχη Φθιώτιδας 
«Περί παραχώρησης αρμοδιοτήτων», αποφασίζουμε: 

Κηρύσσουμε αναδασωτέα με σκοπό την επαναδημιουρ- 


γία της δασικής βλαστήσεως, που καταστράφηκε από εκ- 
χέρσωση τον Φεβρουάριο 1993 και θα επιτευχθεί με φυ¬ 
σική αναγέννηση και τη διατήρηση του χαρακτήρα του δά¬ 
σους, ώστε να αποκλειστεί η διάθεση αυτής για άλλο 
σκοπό, τη δημόσια δασική έκταση (δάσος) εμβαή^ύ 1,110 
στρεμ., που βρίσκεται στη θέση Καλιμάνι περιφέρειας κοι¬ 
νότητας Μαλεσίνας και προσδιορίζεται από τα στοιχεία Α 
ΒΓΔΕΖΗΘΑκαι έχει όρια: 

Ανατολικά: Με δημόσιο δάσος πεύκης και έκτασης κα- 
τεχόμενη από I. Παίσιο. 

Δυτικά: Ομοίως. 

Βόρεια: Με αγροτικό δρόμο και έκταση κατεχόμενη από 
I. Παΐσιο. 

Νότια: Με δημόσιο δάσος πεύκης, όπως φαίνεται στο 
συνημμένο διάγραμμα που αποτελεί αναπόσπαστο μέρος 
της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 15 Νοεμβρίου 1993 

Με εντολή Νομάρχη 
Ο Δ/ΝΤΗΣ ΔΑΣΩΝ 
ΔΗΜ. ΤΣΟΥΤΣΟΣ 

ΑΠΑΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1135571/8473/0010 (3) 

Αναγκαστική απαλλοτρίωση έκτασης στο Βόλο, για την 
ανέγερση εργατικών κατοικιών, υπέρ και με δαπάνη 
του Οργανισμού Στεγαστικής Αποκατάστασης Εργαζο¬ 
μένων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν.Δ/τος 797/1971 «Περί αναγκα¬ 
στικών απαλλοτριώσεων» σε συνδυασμό με τις διατάξεις 
του Β.Δ/τος 139/1971 «Περί της αρμοδιότητος των νο¬ 
μαρχών προς κήρυξιν αναγκαστινών τινων απαλλοτριώ¬ 
σεων». 

2. Τις διατάξεις του άρθρου 24 του Ν.Δ. 2963/54 «Περί 
ιδρύσεως Αυτόνομου Οργανισμού Εργατικής Κατοι¬ 
κίας». 

3. Το σχετικό απόσπασμα από τη Συνεδρίαση αριθ. 
6/93 της 26.1.1993 του Διοικητικού Συμβουλίου του Αυ¬ 
τόνομου Οργανισμού Εργατικής Κατοικίας, νυν Ο.Σ.Α.Ε. 

4. Την ΓΥ 5246/14.10.1993 (ΦΕΚ 829/20.10.1993 
τ.Β') κοινή απόφαση του Πρωθυπουργού και του Υπουρ¬ 
γού Οικονομικών, σχετικά με ανάθεση αρμοδιοτήτων 
στους Υφυπουργούς Οικονομικών, αποφασίζουμε: 

Κηρύσσουμε την αναγκαστική απαλλοτρίωση έκτασης, 
για λόγους δημόσιας ωφέλειας και ειδικότερα για την ανέ¬ 
γερση εργατικών κατοικιών, έκτασης συνολικού εμβαδού 
33.215,62 μ2 που βρίσκεται στο Βόλο νομού Μαγνησίας 
και εικονίζεται με κλίμακα 1:500 και με αριθ. ιδιοκτησιών 
1 έως 7 στο από Δεκεμβρίου 1992 κτηματολογικό διά¬ 
γραμμα - πίνακα, το οποίο έχει συντάξει ο τοπ. μηχ. Σιμιτ¬ 
ζής Ιωάννης και έχει θεωρήσει ο Προϊστάμενος του Τμή¬ 
ματος Ακίνητης Περιουσίας του Ο.Ε.Κ. τοπ. μηχ. Τσίβος 
Απόστολος. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Μπουρσουβάνας Νικόλαος, 2) Μα¬ 
ρία Τραγή κ.λπ. 

Η απαλλοτρίωση κηρύσσεται υπέρ και με δαπάνη του 
Οργανισμού Στεγαστικής Αποκατάστασης Εργαζομένων 
(ΟΣΑΕ) πρώην Ο.Ε.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 1993 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΡΓΑΣΙΑΣ 

ΑΛΕΞ. ΠΑΠΑΔΟΠΟΥΛΟΣ ΕΥΑΓ. ΓΙΑΝΝΟΠΟΥΛΟΣ 

-4- 

Αριθ. 4285 (4) 

Κήρυξη αναγκαστικής απαλλοτρίωσης ακινήτων για την 
κατασκευή της Περιμετρικής οδού Καβάλας (κόμβος 
Γηροκομείου) από Χθ 0+200 μέχρι Χθ 2+450. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του Ν.Δ. 797/71 «Περί αναγκαστικών 
απαλλοτριώσεων», σε συνδυασμό με τις διατάξεις του 
Β.Δ/τος 139/71 «Περί της αρμοδιότητος των Νομαρχών 


προς κήρυξιν αναγκαστικών τινών απαλλοτριώσεων». 

2. Τις διατάξεις του άρθρου 23 του από 25.11.1929 
Διατάγματος «Περί κωδικοποιήσεως των περί κατασκευής 
και συντηρήσεως οδών κειμένων διατάξεων». 

3. Τις διατάξεις του άρθρου 1 του Ν. 653/77 «Περί υπο¬ 
χρεώσεων των παρόδιων ιδιοκτητών δια την διάνοιξιν 
Εθνικών οδών κ.λπ.», όπως συμπληρώθηκαν με τις παρ. 9 
και 10 του άρθρου 62 του Ν. 947/79 και την παρ. 4 του άρ¬ 
θρου 9 του Ν. 960/79, για την εκτέλεση των οποίων εκδό- 
θηκε το Π.Δ. 929/79. 

4. Τις διατάξεις του άρθρου 6 του Ν. 2052/92 (ΦΕΚ 
94Α75.6.1992) «Μέτρα για την αντιμετώπιση του νέφους 
και πολεοδομικές ρυθμίσεις». 

5. Την υπ’ αρ. Δ1ε/0/5054/15.2.1989 απόφαση του 
Υπουργού ΠΕΧΩΔΕ «Περί χαρακτηρισμού της Περιμετρι¬ 
κής οδού σχεδίου πόλης Καβάλας». 

6. Την υπ’ αριθ. 5046/12.11.1993 απόφαση τηςΔ.Σ.Ε. 
τ. 5ης ΠΥΔΕ, με την οποία εγκρίθηκαν το κτηματολογικό 
διάγραμμα και ο κτηματολογικός πίνακας στο τμήμα του 
κόμβου του Γηροκομείου της Περιμετρικής οδού σχεδίου 
πόλης Καβάλας από Χθ 0+200 μέχρι Χθ 2+450, αποφα¬ 
σίζουμε: 

Κηρύσσουμε την αναγκαστική απαλλοτρίωση για λό¬ 
γους δημόσιας ωφέλειας και ειδικότερα για την κατα¬ 
σκευή της Περιμετρικής οδού σχεδίου πόλης Καβάλας 
στο τμήμα από Χθ 0+200 μέχρι Χθ 2+450, έκτασης συνο¬ 
λικού εμβαδού 6483 μ2 που βρίσκεται στο Νομό Καβάλας. 

Η έκταση που απαλλοτριώνεται αποτυπώνεται στο κτη- 
ματολικό διάγραμμα, σε κλίμακα 1:500, και εμβαδομε- 
τρείται στον αντίστοιχο κτηματολογικό πίνακα, που συντά¬ 
χθηκαν από τον Αδάμ Μαγκαφίνη, Πολιτικό Μηχ/κό, νό¬ 
μιμο εκπρόσωπο της αναδόχου εταιρείας ΒΙΟΤΕΡ Α.Ε. και 
εγκρίθηκαν από την ΔΣΕ τ.5ης ΠΥΔΕ. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 

1. Ζωή, Κλεονίκη και Ανθούλα Κωνσταντίνου. 

2. Φιλόπτωχος Αδελφότης Κυριών Καβάλας (Γηροκο¬ 
μείο). 

Η απαλλοτρίωση κηρύσσεται υπέρ του Δημοσίου και με 
δαπάνη (α) του Δημοσίου που θα αντιμετωπισθεί από τις 
πιστώσεις για έργα Δημοσίων Επενδύσεων αρμοδιότητας 
ΥΠΕΧΩΔΕ (έργο 9171542/ΣΑΕ 071/2 τροπ. 03 ή σε 
όποιο άλλο έργο ΔΕ μελλοντικά ενταχθεί) και (β) των πα¬ 
ρόδιων ιδιοκτητών που ωφελούνται με τις προϋποθέσεις 
του Νόμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 17 Νοεμβρίου 1993 
Ο Νομάρχης 

ΠΑΣΧΑΛΗΣ ΜΠΡΟΦΙΔΗΣ 
- 4 - 

Αριθ. 234 (5) 

Κήρυξη αναγκαστικής απαλλοτρίωσης αγροτεμαχίων για 

την κατασκευή της οδού Μυλοχωρίου Πλαγιάς Ν. Κιλ¬ 
κίς. 

Η ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις του Ν.Δ. 797/71 «Περί αναγκαστικών 
απαλλοτριώσεων», σε συνδυασμό με τις διατάξεις του 

Β.Δ/τος 139/71 «Περί της αρμοδιότητες των Νομαρχών 
προς κήρυξιν αναγκαστικών τινών απαλλοτριώσεων». 

2. Τις διατάξεις του άρθρου 23 του από 25.11.1929 
Διατάγματος «Περί κωδικοποιήσεως των περί κατασκευής 
και συντηρήσεως οδών κειμένων διατάξεων». 

3. Τις διατάξεις του άρθρου 1 του Ν. 653/77 (ΦΕΚ 214/ 
77-Α) σε συνδυασμό με τις διατάξεις των παραγράφων 9 
και 10 του άρθρου 62 του Ν. 947/79 (ΦΕΚ 169/79) και τις 
παρ. 4 του άρθρου 9 του Ν. 960/79 (ΦΕΚ 194/79 τ.Α') για 
την εκτέλεση των οποίων, εκδόθηκε το Π.Δ. 929/79. 

4. Τις διατάξεις της παρ 2 του άρθρου 2 του Ν. 797/71 
«Περί αναγκαστικών απαλλοτριώσεων». 

5. Την Τ.4366/12.10.1993 απόφαση του Νομάρχη Κιλ¬ 
κίς, που εγκρίνει το 180/15.9.1963 πρακτικό του Νομαρ¬ 
χιακού Ταμείου Κιλκίς για την κήρυξη αναγκαστικής απαλ¬ 
λοτρίωσης για την κατασκευή της οδού Μυλοχωρίου - 
Πλαγιάς. 

6. Το έγγραφο της Δ/νσης Τεχνικών Υπηρεσιών του Ν. 
Κιλκίς, με το οποίο ζητά να κηρυχθεί αναγκαστική απαλ¬ 
λοτρίωση για την κατασκευή της οδού Μυλοχωρίου - Πλα¬ 
γιάς. 

7. Το με κλίμακα 1:1000 κτηματολογικό διάγραμμα, 
που συντάχθηκε από την Δ/νση Τεχν. Υπηρεσιών Ν. Κιλ¬ 
κίς, αποφασίζουμε: 

Κηρύσσουμε αναγκαστικώς απαλλοτριωτέα έκταση μή¬ 
κους 5 χιλιομ. για δημόσια ωφέλεια, δηλαδή για την κατα¬ 
σκευή της οδού Μυλοχωρίου - Πλαγιάς, όπως φαίνεται 
στο κτηματολογικό διάγραμμα και κτηματολογικό πίνακα, 
που συντάχθηκε, ελέγχθηκε και θεωρήθηκε από την Δ/ 
νση Τεχν. Υπηρεσιών Ν. Κιλκίς. 

Η απαλλοτρίωση κηρύσσεται υπέρ του Δημοσίου και με 
δαπάνη που θα αντιμετωπισθεί από το Νομαρχιακό Ταμείο 
Κιλκίς και συγκεκριμένα από το έργο ΣΑΝΤ 9229 και από 
τους ωφελούμενους παρόδιους ιδιοκτήτες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 16 Νοεμβρίου 1993 
Η Νομάρχης 

ΑΝΤΙΟΠΗ ΧΑΤΖΗΪΩΑΝΝΟΥ 
-- 4 - 

Αριθ. 871 (6) 

Αναγκαστική απαλλοτρίωση έκτασης στην περιοχή Ψηλό 

Αλώνι της Κοινότητας Αμπέλου Σάμου για τις ανάγκες 

της Πολεμικής Αεροπορίας. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις του Ν.Δ. 797/71 «Περί αναγκαστικών 
απαλλοτριώσεων», σε συνδυασμό με τις διατάξεις του 
Β.Δ/τος 139/71 «Περί της αρμοδιότητος των Νομαρχών 
προς κήρυξιν αναγκαστικών τινών απαλλοτριώσεων». 

2. Τις διατάξεις του Νόμου ΓΣΙΣΤ/1907 και τις διατάξεις 
του Νόμου 4442/1929 «Περί κηρώσεως του από 21 Σε¬ 
πτεμβρίου 1926 Ν.Δ. «περί Στρατιωτικών και Ναυτικών Ει¬ 
σφορών και Ναυλώσεων» όπως τροποποιηθεί και ισχύ¬ 
ουν. 

3. Την Φ. 550/765083/21.9.1993 γνωμοδότηση του 
Γενικού Επιτελείου Αεροπορίας - Κλάδος Γ-Δ/νση Γ5/4, 
αποφασίζουμε: 

Κηρύσσουμε αναγκαστική απαλλοτρίωση λόγω δημό¬ 


σιας ωφέλειας και ειδικότερα για τις ανάγκες της Πολεμι¬ 
κής Αεροπορίας, στην περιοχή Ψηλό Αλώνι της Κοινότη¬ 
τας Αμπέλου Σάμου, έκτασης 9.800 τ.μ., όπως αυτή απει¬ 
κονίζεται στο υπό κλίμακα 1:1000 κτηματολογικό διά¬ 
γραμμα - πίνακα, του Ε. Ιορδανοπούλου τοπογράφου μη¬ 
χανικού, το οποίο θεωρήθηκε από τον Διευθυντή της Δ/ 
νσης Γ5 και ΓΕΑ Γ. Σπανού Ταξ/ρχου. 

Στην έκταση που απαλλοτριώνεται, προβάλλει δικαιώ¬ 
ματα κυριότητας ο Στέλλιος Χαλβατζής. 

Η απαλλοτρίωση κηρύσσεται υπέρ και με δαπάνη του 
Δημοσίου. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Σάμος, 19 Νοεμβρίου 1993 

Ο Νομάρχης 
ΔΗΜΗΤΡΙΟΣ ΤΑΣΣΗΣ 

-♦ - 

ΑΝΑΚΟΙΝΩΣΕΙΣ 

Αριθ. 773 (7) 

Ειδοποίηση για την παρακατάθεση που έγινε στο Ταμείο 
Παρακ/κών και Δανείων για αναγκαστική απαλλοτρί¬ 
ωση αγροτικού ακινήτου, εκτάσεως (3.205,5) τ.μ. κει¬ 
μένου στη θέση Αγιωρη (Αγ. Γεώργιος) της κτηματικής 
περιφέρειας Στεφανίου Κορινθίας. 

Η ΚΟΙΝΟΤΗΤΑ ΣΤΕΦΑΝΙΟΥ ΚΟΡΙΝΘΙΑΣ 

Με την αριθμ. 18337/1991 απόφαση του Νομάρχη Κο¬ 
ρινθίας, η οποία ενέκρινε την αρ. 34/8.8.1991 απόφαση 
του Κοινοτικού Συμβουλίου Στεφανίου Κορινθίας και η 
οποία δημοσιεύθηκε στην από 11.10.1991 εφημερίδα 
ΗΜΕΡΗΣΙΑ ΚΟΡΙΝΘΟΥ (αρ. φύλλου 2615) απαλλοτριώ¬ 
θηκε αναγκαστικά υπέρ της Κοινότητας Στεφανίου και με 
δαπάνες της, για την εκτέλεση του έργου «Δημιουργία 
νέου νεκροταφείου της Κοινότητας Στεφανίου», αγροτικό 
ακίνητο έκτασης (3.205,5) τ.μ. (δηλαδή τα 3/4 εξ αδιαιρέ¬ 
του ακινήτου κληρονόμων Χρήστου Μπούρα συνολικής 
έκτασης 4.274 τ.μ.), που βρίσκεται στη θέση Αγιωρη (Αγ. 
Γεώργιος) της κτηματικής περιφέρειας της Κοινότητας 
Στεφανίου Κορινθίας. 

Η Κοινότητα Στεφανίου παρακατέθεσε νόμιμα υπέρ 
των εικαζομένων δικαιούχων ποσό (961.650) δραχμές, 
που καθόρισε η αριθμ. 18/1992/297/Α.Π. 9/92 απόφαση 
του Μονομελούς Πρωτοδικείου Κορίνθου ως προσωρινή 
τιμή μονάδος αποζημιώσεως. 

Ανακοινώνουμε λοιπόν προς τους ενδιαφερομένους 
ιδιοκτήτες και εκείνους που τυχόν έχουν εμπράγματο δι¬ 
καίωμα πάνω στο ακίνητο που απαλλοτριώθηκε, την πα¬ 
ρακατάθεση του ποσού της αποζημίωσης που καθορί¬ 
σθηκε με την ανωτέρω απόφαση του Μονομελούς Πρωτο¬ 
δικείου Κορίνθου, προς γνώση τους και για τις νόμιμες συ¬ 
νέπειες ως και για την ενέργεια των νόμιμων προς ανά¬ 
ληψη του ποσού τούτου. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Στεφάνι, 19 Νοεμβρίου 1993 

Ο Πρόεδρος της Κοινότητας 
ΠΑΝΑΓΙΩΤΗΣ ΠΑΣΤΡΑΣ 

( 8 ) 

Ανακοίνωση παρακατάθεσης αποζημίωσης από απαλλο¬ 
τρίωση ακινήτου στην περιοχή Αμπελάκια Δήμου Αλί- 
μου για την ανέγερση του Β' Κρατικού Παιδικού Σταθ¬ 
μού. 

Β' Κ.Π.Σ. ΑΛΙΜΟΥ 

Σύμφωνα με τις διατάξεις του Ν.Δ. 797/1971 «Περί 
αναγκαστικών απαλλοτριώσεων γνωστοποιείται σε όλους 
που έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αρ. 1029752/ 

1470/0010/18.3.1989 απόφαση Υπουργών Οικονομικών 
και Υγείας, Πρόνοιας και Κοινωνικών Ασφαλίσεων (ΦΕΚ/ 
Δ'/187/1989) για την ανέγερση του Β' Κρατικού Παιδικού 
Σταθμού Αλίμου και βρίσκονται στο Ο.Τ. 367 μεταξύ των 
οδών Αμμοχώστου - Ανωνύμου και Μανδηλαρά Δήμου Αλί¬ 
μου. Ότι 

Κατατέθηκε στο Ταμείο Παρακαταθηκών και Δανείων 
και εκδόθηκε για το σκοπό αυτό το αρ. 2116/17.11.1993 
γραμμάτιο σύστασης παρακαταθήκης του Τ.Π.Κ.Δ. για 
ποσό δρχ. 105.160.000. 

Η αποζημίωση αυτή είναι αποδοτέα στους δικαιούχους 
που θα αναγνωριστούν σύμφωνα με το νόμο. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

'Αλιμος, 22 Νοεμβρίου 1993 
Η Διευθύντρια 

ΓΕΩΡΓΙΑ ΑΣΗΜΑΚΟΠΟΥΛΟΥ 
-+- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Α ριθ. 27448/381 (9) 

Παράταση αναστολής χορήγησης οικ. αδειών στα Ο.Τ. 27, 
28, 29 και Β.Α. Τμήμα του Ο.Τ. 16, Τομέας 97, του Δή¬ 
μου Γαλατσίου Αττικής. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 


όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47Α') όπως 
τροποποιήθηκαν και συμπληρώθηκαν με το υπ’ αριθμ. 

1018/71 Ν.Δ/γμα (ΦΕΚ 220Α’) και με την παρ. 3 του άρ¬ 
θρου 34 του Ν. 1577/1985 (ΦΕΚ 210Α'). 

3. Τις διατάξεις του υπ’ αριθμ. 183/1986 Π.Δ/τος (ΦΕΚ 
70Α') και ειδικότερα το άρθρο 1. 

4. Την υπ’ αριθ. 275/10.11.1993 απόφαση του Δημοτι¬ 
κού Συμβουλίου Δήμου Γαλατσίου. 

5. Την υπ’ αριθμ. 20 (της 32ης συνεδρίασης στις 
19.11.1993) γνωμοδότηση του Συμβουλίου Χωροταξίας 
Οικισμού και Περιβάλλοντος, Νομαρχίας Αθηνών, αποφα¬ 
σίζουμε: 

1) Την παράταση της αναστολής για έξι (6) μήνες μόνο 
για χορήγηση οικ. αδειών, στα Ο.Τ. 27,28,29 και στο Β.Α. 
τμήμα του Ο.Τ. 16, τομέας 97, μεταξύ των οδών Κέρκυ¬ 
ρας, Κουρτίου, Ζήνωνος, Στεφανοπούλου, Μαραθώνος 
και ιδιωτικής Μαραθώνος, του Δήμου Γαλατσίου, όπως 
φαίνεται στο τοπογραφικό διάγραμμα σε κλίμακα 1:500 
που συνοδεύει την απόφαση και δημοσιεύεται μαζί της. 

2) Η ισχύς της απόφασης αρχίζει από την ημερομηνία 
δημοσίευσής της στην Εφημερίδα της Κυβερνήσεως. 

3) Από τις διατάξεις αυτής της απόφασης, δεν προκα- 
λείται δαπάνη σε βάρος του προϋπολογισμού του Δήμου 
Γαλατσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 1993 

Ο Νομάρχης 
Δ. ΚΑΤΡΙΒΑΝΟΣ 


1 ο.'τ <ς /τνΑΐβ^Τ 1 








14728 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2219 σχετ: 1745/93 (10) 

Μη τροποποίηση εγκεκριμένου ρυμοτομικού σχεδίου οικι¬ 
σμού Πελαργού Ν. Φλώρινας, για κατάργηση οδού. 

Η ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «Περί σχεδίων 
πόλεων και κωμών του Κράτους» όπως τροποποιήθηκε και 
ουμοληρώθηκε μεταγενέστερα. 

2. Τις δ/ξεις του Ν. 3200/55 «Περί διοικητικής αποκέ¬ 
ντρωσης» όπως τροποποιήθηκαν και συμπληρώθηκαν με¬ 
ταγενέστερα. 

3. Τις δ/ξεις του ΑΝ 314/68, όπως τροποποιήθηκαν και 
συμπληρώθηκαν με το Ν.Δ. 1018/71. 

4. Τις δ/ξεις του Ν. 1558/85 «Κυβέρνηση και Κυβερνη¬ 
τικά Όργανα» και ειδικότερα το άρθρο 23 παρ. 1 αυτού. 

5. Την διανομή του Υπουργείου Γεωργίας, έτους 1979, 
οικισμού Πελαργού. 

6. Την από 29.3.1993 αίτηση του Παπαδόπουλου Ευ¬ 
σταθίου, προς την Κοινότητα Πελαργού, για τροποποίηση 
του εγκεκριμένου ρυμοτομικού σχεδίου με την κατάργηση 
της οδού μεταξύ των υπ’ αριθμ. 25 και 23 οικοδομικών τε¬ 
τραγώνων. 

7. Την υπ’ αριθμ. 33/93 απόφαση του Κοινοτικού Συμ¬ 
βουλίου Πελαργού αρνητική ως προς την τροποποίηση. 

8. Την υπ’ αριθμ. 63/93 απόφαση του Κοινοτικού Συμ¬ 
βουλίου Πελαργού με την οποία απορρίπτει την από 
1 .6.93 ένσταση του Παπαδόπουλου Ευσταθίου. 

9. Την από 12.11.1993 γνωμοδότηση του Συμβουλίου 
ΧΟΠ Ν. Φλώρινας, πράξη 42η, πρακτικό 14ο, αρνητική ως 
προς την τροποποίηση, αποφασίζουμε: 

Δεν εγκρίνουμε την αιτουμένη τροποποίηση του ρυμο¬ 
τομικού σχεδίου Πελαργού για κατάργηση της οδού με¬ 
ταξύ των οικοδομικών τετραγώνων 25 και 23 και διατη¬ 
ρούμε την οδό αυτή έτσι όπως αρχικά είχε εγκριθεί. 

Η ισχύς της απόφασης αυτής αρχίζει από τη δημοσίευσή 
της. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού ή Κοινοτικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 18 Νοεμβρίου 1993 
Η Νομάρχης 
ΘΕΟΔ. ΠΕΪΔΟΥ 

-4- 

Αριθ. 1811 σχετ.: 154 3 /93, 1495/93, 776/93 (11) 

Μη τροποποίηση εγκεκριμένου ρυμοτομικού σχεδίου οικι¬ 
σμού Τριποτάμου Ν. Φλώρινας, για μείωση πλάτους 
οδού. 

Η ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «Περί σχεδίων 
πόλεων και κωμών του Κράτους» όπως τροποποιήθηκε και 


συμπληρώθηκε μεταγενέστερα. 

2. Τις δ/ξεις του Ν. 3200/55 «Περί διοικητικής αποκέ-* 
ντρωσης» όπως τροποποιήθηκαν και συμπληρώθηκαν με¬ 
ταγενέστερα. 

3. Τις δ/ξεις του ΑΝ 314/68, όπως τροποποιήθηκαν και 
συμπληρώθηκαν με το Ν.Δ. 1018/71. 

4. Τις δ/ξεις του Ν. 1558/85 «Κυβέρνηση και Κυβερνη¬ 
τικά Όργανα» και ειδικότερα το άρθρο 23 παρ. 1 αυτού. 

5. Την διανομή του Υπουργείου Γεωργίας, έτους 1936, 
οικισμού Τριποτάμου. 

6. Την από 7.4.1993 αίτηση της Κυριακής Κασκαμανί- 
δου, του Κων/νου Κασκαμανίδη κ.λπ. προς την Κοινότητα 
Τριποτάμου, για τροποποίηση ρυμοτομικού σχεδίου με 
μείωση του πλάτους της οδού Ελευθερίας από 9,0 μ. σε 
8,0 μ. 

7. Την υπ’ αριθμ. 9/93 απόφαση του Κοινοτικού Συμ¬ 
βουλίου Τριποτάμου αρνητική ως προς την τροποποί¬ 
ηση. 

8. Την από 12.11.1993 γνωμοδότηση του Συμβουλίου 
ΧΟΠ Ν. Φλώρινας, πράξη 40η, πρακτικό 14ο, αρνητική ως 
προς την τροποποίηση, αποφασίζουμε: 

Δεν εγκρίνουμε την αιτουμένη τροποποίηση του ρυμο¬ 
τομικού σχεδίου Τριποτάμου για μείωση του πλάτους της 
οδού Ελευθερίας και διατηρούμε το πλάτος της οδού αυ¬ 
τής 9,0 μ. έτσι όπως αρχικά είχε εγκριθεί. 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού ή Κοινοτικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 18 Νοεμβρίου 1993 

Η Νομάρχης 
ΘΕΟΔ. ΠΕΪΔΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στο ΦΕΚ 1293/6.10.1993 (τ. Δ’), οτο οποίο δημοσιεύ- 
θηκε η 1112692/6696/0010/9.9.1993 απόφαση των 
Υπουργών Οικονομικών και Βιομηχανίας, Ενέργειας και 
Τεχνολογίας, σχετικά με αναγκαστική απαλλοτρίωση 
έκτασης στην περιοχή του νομού Κοζάνης, για τις ανάγκες 
εκμεταλλεύσων του ΛΚΠ-Α (απαλλοτριώσεις Νστ και Νδ), 
υπέρ και με δαπάνη της ΔΕΗ, προστίθεται στο διατακτικό 

αυτής, η παραλεκρθείσα φράση:.με τα συστατικά και 

παραρτήματά τους, οι οποίες βρίσκονται στις κτηματικές 
περιοχές των Κοινοτήτων Σπηλιάς (Νστ απαλλοτρίωση), 
Παντοκώμης και Χαραυγής (Νστ απαλλοτρίωση).... 

(Από το Υπουργείο Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





